CELEX: 32008R0392
Language: et
Date: 2008-04-30 00:00:00
Title: Komisjoni määrus (EÜ) nr 392/2008, 30. aprill 2008 , millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis (Ternasco de Aragón (KGT))

1.5.2008   
            
            
               ET
            
            
               Euroopa Liidu Teataja
            
            
               L 117/16
            
         
      KOMISJONI MÄÄRUS (EÜ) nr 392/2008,
   30. aprill 2008,
   millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis (Ternasco de Aragón (KGT))
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 9 lõike 2 teist lauset,
   ning arvestades järgmist:
   
               (1)
            
            
               Vastavalt määruse (EÜ) nr 510/2006 artikli 9 lõike 1 esimesele lõigule ja kohaldades kõnealuse määruse artikli 17 lõiget 2 on komisjon vaadanud läbi Hispaania taotluse kiita heaks komisjoni määrusega (EÜ) nr 1107/96 (2) registreeritud kaitstud geograafilise tähise „Ternasco de Aragón” spetsifikaati tehtavad muudatused.
            
         
               (2)
            
            
               Taotluse eesmärk on muuta spetsifikaati toote kirjelduse osas, suurendades nimetusele „Ternasco de Aragón” vastavate rümpade massivahemikku varasemalt 8,5–11,5 kg-lt 8–12,5 kg-le. Samuti on jäetud välja viide tapaeelsele eluskaalule, kuna tegemist on kvaliteedinäitajaga, mis dubleerib rümba massi mõõtmisel saadavat tulemust.
            
         
               (3)
            
            
               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetlust kohaldamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Ternasco de Aragón” spetsifikaati muudetakse vastavalt käesoleva määruse I lisale.
   Artikkel 2
   Kokkuvõtlik ülevaade spetsifikaadi üksikasjadest on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. aprill 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 93, 31.3.2006, lk 12. Määrust on muudetud määrusega (EÜ) nr 1791/2006 (ELT L 363, 20.12.2006, lk 1).
   
      (2)  EÜT L 148, 21.6.1996, lk 1. Määrust on viimati muudetud määrusega (EÜ) nr 1486/2007 (ELT L 330, 15.12.2007, lk 15).
   
      I LISA
      Kiidetakse heaks järgmised muudatused kaitstud geograafilise tähise „Ternasco de Aragón” (Hispaania) spetsifikaadis.
      „Toote kirjeldus”:
      Jäetakse välja märge tapaeelsele eluskaalule 18–24 kg, kuna tegemist on kvaliteedinäitajaga, mis dubleerib rümba massi mõõtmise teel kontrollitavat näitajat, mis on täpsem ja objektiivsem.
      Nimetusele „Ternasco de Aragón” vastavate rümpade lubatud massivahemikku suurendatakse, nii et see on 8–12,5 kg. Asjakohaste uuringutest ja katsetest nähtub, et kaitstud geograafilise tähisega hõlmatud toote rümba ja liha kvaliteet jääb endiseks.
   
   
      II LISA
      KOKKUVÕTE
      
         NÕUKOGU MÄÄRUS (EÜ) nr 510/2006
      
      „TERNASCO DE ARAGÓN”
      
         No CE: ES/PGI/117/0096/19.10.2005
      
      KPN ( ) KGT (X)
      Käesolevas kokkuvõttes esitatakse teavitamise eesmärgil spetsifikaadi põhipunktid.
      1.   Liikmesriigi pädev asutus
      
                  Nimi
               
               
                  :
               
               
                  Subdirección General de Calidad y Promoción Agroalimentaria – Dirección General de Industria Agroalimentaria y Alimentación – Secretaría General de Agricultura y Alimentación del Ministerio de Agricultura, Pesca y Alimentación
               
            
                  Aadress
               
               
                  :
               
               
                  C/ Paseo Infanta Isabel no 1
               
            
                  Telefon
               
               
                  :
               
               
                  91 347 53 97
               
            
                  Faks
               
               
                  :
               
               
                  91 347 54 10
               
            
                  E-post
               
               
                  :
               
               
                  sgcaproagro@mapya.es
               
            2.   Taotlejate rühm
      
                  Nimi
               
               
                  :
               
               
                  Conseil régulateur de l’IGP „Ternasco de Aragón”
               
            
                  Aadress
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Telefon
               
               
                  :
               
               
                  976 470813
               
            
                  Faks
               
               
                  :
               
               
                  976 464813
               
            
                  E-post
               
               
                  :
               
               
                  info@ternascodearagon.es
               
            
                  Koosseis
               
               
                  :
               
               
                  tootjad/töötlejad (X) Muud ( )
               
            3.   Toote liik
      
                  Klass 1.1 –
               
               
                  Liha
               
            4.   Spetsifikaat (artikli 4 lõikega 2 ette nähtud nõuete kokkuvõte)
      
      4.1.   Nimetus
      „Ternasco de Aragón”
      4.2.   Kirjeldus
      Liha saadakse lambatõugudelt Rasa Aragonesa, Ojinegra de Teruel ja Roya Bilbilitana. „Ternasco de Aragón” võib olla pärit nii isas- kui emasloomadelt (kastreerimata oinad ja uted) tapavanusega 70–90 päeva. Rümba kaal on vahemikus 8–12,5 kg. Rasvaosa on tihke ja valge, kumerusele kalduva sirge profiiliga ja ümarate servadega. Liha on õrn ja mahlane, pehme tekstuuriga ja kahvaturoosa.
      4.3.   Geograafiline piirkond
      Aragóni autonoomne piirkond
      4.4.   Päritolutõend
      KGTga hõlmatud liha on pärit tootmispiirkonnas asuvatest ja kontrolliasutuses registreeritud kasvandustest. Kontrolliasutus kontrollib loomade kasvatamist, tapmist, liha tükeldamist ja pakendamist. Liha turustatakse kontrolliasutuse heakskiidetud garantiisertifikaadiga.
      4.5.   Tootmismeetod
      Loomad kuuluvad tõugudesse Rasa Aragonesa, Ojinegra de Teruel ja Roya Bilbilitana. Tapmine, nülgimine ja siseelundite eemaldamine toimub õigusaktides sätestatud meetodite kohaselt. Rümpasid jahutatakse, kuni lihasmassi sisetemperatuur on küpsetamiseks ja transpordiks sobiv. Rümpasid säilitatakse temperatuuril 3–4 °C, kui säilitusaeg on alla 24 tunni, ja temperatuuril 1–3 °C, kui säilitusaeg on pikem; maksimaalne säilitusaeg on kuus päeva.
      4.6.   Seos piirkonnaga
      Kõnealuse piirkonna mandriline kliima (sademete vähesus, tugevad tuuled ja suured temperatuurikõikumised) ning hõre taimestik pakuvad soodsaid tingimusi kasvatamaks kolme kõnealust pärismaist tõugu, mis saavutavad kiiresti täisküpsuse. Loomad on varases eas optimaalse rasvasusega ning neilt saab suurepärase kvaliteediga ja kõrgelt hinnatud liha.
      4.7.   Kontrolliasutus
      
                  Nimi
               
               
                  :
               
               
                  Conseil régulateur de l’IGP „Ternasco de Aragón”
               
            
                  Aadress
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Telefon
               
               
                  :
               
               
                  976 470813
               
            
                  Faks
               
               
                  :
               
               
                  976 464813
               
            
                  E-post
               
               
                  :
               
               
                  info@ternascodearagon.es
               
            Kaitstud geograafilise tähise „Ternasco de Aragón” kontrolliasutus vastab standardi EN-45011 nõuetele.
      4.8.   Märgistus
      Märgistel peab olema nimetus „Ternasco de Aragón”. Märgised ja templid kiidab heaks, nummerdab ja väljastab kontrolliasutus.